Andi Chandra As’aduddin

Brigadir Jenderal TNI (Purn.) Andi Chandra As’aduddin (lahèr 25 Oktober 1966) panèka Purnawirawan TNI-AD sè ḍi-buḍina apangkat Kapala Badan Intelijen Negara Ḍaèra Propinsi Sulawesi Tengnga sajjhâk 2020 bân arangkep pangkat mènangka Bupati Seram bâgiyân bârâ' molaè taon 2022. Andi Chandra sè lahèr è Palèmbang panèka aropa'aghi lulusan Akademi Militer angkatan 1991. Ḍâri 2005 kantos 2013, Andi Chandra nempo lako militèr è lingkungan Kodam XVI/Pattimura. Andi Chandra mulana apangkat mènangka staf intel bân èyangka' mènangka Dandenintel Kodam XVI/Pattimura. Saterrossa, Andi Chandra ongghâ mènangka Komandan Batalyon Infanteri Raider 733/Masariku.

 Lako 
Andi Chandra aningghâllaghi kotta Ambon ngallâ ḍâ' Maluku Ḍâjâ, karana ongghâ pangkat mènangka Dandim 1501/Ternatè. È 31 Agustus 2020, sa'amponna èpromosi dhâddhi Kapala BIN Ḍaèra Sulawesi Tengnga, Andi Chandra ngaollè ongghâ pangkat dhâddhi Brigjen. Sa'abiddhâ dhâddhi Kabinda, Andi Chandra ampon bisa magerra' sadhâjâna jhâjhârân è ḍaèra Sulawesi Tengnga ka'angghuy abhânto pamarènta malekkas capa'an vaksinasi.

 PJ Bupati Seram Bâgiyân Bârâ' 
È 12 Mèi 2022, Andi Chandra èlantik dhâddhi bupati Seram Bâgiyân Bârâ', Propinsi Maluku. Maskè hal ka'ḍinto ta' eyollèyaghi karana ḍâlem Pasal 47 UU No 34/2004 tentang TNI ngator jhâ' prajurit TNI coma bisa toju' neg pangkat sipil sa'amponna toron otabâ pensiun ḍâri dinas aktif kaprajuridhân mènorot Mahfud MD. Mahfud ngakowè jhâ' abâ'ân ghi' ta' ngataowè palantikanna TNI aktif, yâkni kabinda Sulawesi Tengnga Brigjen TNI Andi Chandra As’aduddin mènangka Bupati Seran bâgiyân bârâ', Propinsi Maluku aghântè Yus Akerina sè masana ampon sobung.

 Riwayât Pangkat 

 Dandenintel Kodam XVI/Pattimura
 Danyonif Raider 733/Masariku (2007 kantos 2010)
 Danbrigif 19/Khatulistiwa (2014 kantos 2015)
 Dandim 1501/Ternate (2020 kantos 2021)
 Kapala Sub Direktorat Sulawesi Wilajâ I è Direktorat Sulawesi bân Nusa Tenggara Deputi Bidang Intelijen Ḍâlem Naghârâ BIN
 Kapala BIN Ḍaèra Sulawesi Tengnga (2021 kantos 2024)

 Sombher